Morotajus

Morotajus () – sala Indonezijoje, Molukų salyno šiaurėje, Šiaurės Molukų provincijoje, į šiaurę nuo Halmaheros. Plotas – 2418 km².UN SYSTEM-WIDE EARTHWATCH Web Site: ISLAND DIRECTORY, Islands of Indonesia. islands.unep.ch Ilgis 80 km, plotis iki 42 km. Salos paviršius kalnuotas, iškyla virš 1250 m. Sala miškinga, pietvakariuose pelkėta.

Morotajuje 2020 m. gyveno virš 70 tūkst. gyventojų, daugiausia tobiloriečiai ir galegoriečiai iš Halmaheros. Daugiau nei pusė gyventojų yra musulmonai, likusieji daugiausia krikščionys. Pagrindinė gyvenvietė ir uostas – Daruba. Yra aerodromas. Kartu su gretima Rau sala sudaro Morotajaus regenciją. Verčiamasi daugiausia miškų kirtimu ir dervų rinkimu.

Ikikolonijiniais laikais Morotajus pateko į Ternatės sultonato įtakos sferą. II pasaulinio karo metais buvo svarbi japonų karinė bazė (sąjungininkų užimta 1944 m.). Iki pat 1974 m. Morotajuje laikėsi už Japoniją kovojęs taivanietis Teruo Nakamura.

 Šaltiniai 

Kategorija:Molukų salos